ועדת הכספים, כנסת 16, פרוטוקול מספר , 2005-08-23 11:00

יעקב ליצמן: אני פותח את הישיבה.

יעקב ליצמן: על סדר היום - שינויים בתקציב.

יעקב ליצמן: פנייה מס' 306 של משרד ראש הממשלה.

ניר רייס: הפנייה שלפני

ניר רייס: כם היא שינויים פנימיים במסגרת תחום הפעולה של יישום תוכנית ההתנתקות.

ניר רייס: הפנייה נועדה לתקצב סדרה של החלטות ועדת השרים להתנתקות, ולהתאים את התקצוב בהן.

ניר רייס: מדובר בהחלטות של ועדת השרים לענייני התנתקות, בנושאים שעיקרם סיוע למפונים והכנה של נושאים שונים לטובת המפונים, כמו דברים שיצאו דרך משרד הביטחון בנושא מלונות למפונים, בתי הארחה, הכנת תשתיות ומבנים יבילים באתר ניצן; נושאים במסגרת מינהלת סל"ע לטובת עובדים שמטפלים בעובדים ולטובת עבודתו של המפרק המסדיר על מנת שיוכל לטפל ולשלם את השכר של עובדי המועצה, הפיצויים וכל מה שמגיע להם בתקופה הקרובה; נושאים בתחום החקלאות כמו חונכות עסקית, נושאים בתחום החטיבה להתיישבות שעיקרם עבודה באתרי הקרוואנים לטובת המפונים, מבנים יבילים; נושאים בתחום שירותי הדת - הוצאת ציוד מתוך בתי הכנסת ברצועה.

יעקב ליצמן: בישיבה שתתחיל בשעה 11:30 נשמע דיווח על כל מה שקורה שם, איך מנצלים את הכסף.

יעקב ליצמן: בינתיים נצביע על הפנייה.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - אין הפנייה אושרה.

יעקב ליצמן: פנייה מס' 306 אושרה.

יעקב ליצמן: תודה רבה.

יעקב ליצמן: אנחנו עוברים לפנייה מס' 271, 276 - משרד ראש הממשלה.

יעקב ליצמן: על זה שמענו כבר הסבר.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - אין הפנייה אושרה.

יעקב ליצמן: פנייה מס' 271, 276 אושרה.

יעקב ליצמן: תודה רבה.

יעקב ליצמן: פנייה 283

יעקב ליצמן: פנייה מס' 283.

ערן פולק: זאת פנייה שמגדילה את תקציב הקרן למניעת זיהום ים ב-1,216 אלפי שקלים.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - אין הפנייה אושרה.

יעקב ליצמן: פנייה מס' 283 אושרה.

יעקב ליצמן: תודה רבה.

יעקב ליצמן: פנייה 291

יעקב ליצמן: פנייה מס' 291 - משרד הבריאות, העניין של ביקור חולים.

חיים אורון: יש פה גם ביקור חולים וגם העניין של האחיות.

יעקב ליצמן: את הדיון על זה נעשה בנפרד.

יעקב ליצמן: עכשיו נאשר את הפנייה.

ראובן קוגן: הפנייה הזאת נועדה להעביר לביקור חולים 3.1 מיליון שקל כדי לעזור לתפעול בית החולים עד סוף 2005 ובנוסף להעביר עוד 4.2 מיליון שקל לשירותי בריאות התלמיד כדי להעסיק את אחיות בריאות הציבור.

יולי תמיר: כמה אחיות זה מאפשר להעסיק?

ראובן קוגן: העסקתן של כל אחיות בריאות הציבור.

ראובן קוגן: לא מפטרים אף אחת.

חיים אורון: בינתיים לא מפטרים אף אחד, אבל מחזיקים אותם על חבל.

יולי תמיר: לכמה זמן?

ראובן קוגן: הכסף הזה צריך להספיק עד אמצע אוקטובר.

יולי תמיר: זאת אומרת, אפילו לא עד סוף שנת התקציב.

ראובן קוגן: לא, כי אנחנו במשא ומתן עם משרד הבריאות על סיכום בנושא בריאות הציבור.

יעקב ליצמן: ברור שאנחנו צריכים לקיים על זה דיון, אבל בינתיים הלחץ ירד.

ראובן קוגן: 4.2 מיליון שקל כדי למנוע פיטורים עכשיו.

ראובן קוגן: וכן קצת יותר מ-3 מיליון שקל לביקור חוליםף עד סוף השנה.

ראובן קוגן: זה ההסכם שהושג.

יעקב ליצמן: זה גם עבר את הקריטריונים אצל אמנון דה הרטוך והיה גם דיון בבית משפט ועיכובים.

חיים אורון: קודם כל, טוב שהכסף הזה בא, חבל שאחרי כל כך הרבה מלחמות ומאבקים, אבל בשני הנושאים הללו יש ציבורים מאוד גדולים שתלויים על חבל, ולפי דעתי שום דבר טוב לא יצא מזה.

חיים אורון: לפעמים יש מצב שאתה אומר: אני לא רוצה לקבל החלטה, אני מושך אותה.

חיים אורון: כאן, זה מסבך את העניין בביקור חולים שלא מגיעים לעמדות ברורות של הממשלה בכל נושא הפנסיה והדברים הללו, שאתם יודעים בדיוק שהם לא ייפתרו במכירה.

חיים אורון: אני אפילו יודע איזה אחוז מתוך הסכום ייפתר אם בכלל ימכרו ואיזה אחוז צריך להביא מהבית.

ראובן קוגן: תלוי מה הסכום שיקבלו.

חיים אורון: אתה לא יודע מה הסכום ואני לא יודע מה הסכום, אבל שנינו יודעים בערך איזה אחוז מתוך זה ילך לפנסיה.

חיים אורון: נושא אחיות בריאות הציבור - הטכניקה הזאת נמשכת שלוש שנים.

חיים אורון: מודיעים שמקצצים בתקציב, מודיעים על מכתבי פיטורים, במהלך השנה לא מבצעים אותם, מוסיפים את הכסף.

חיים אורון: אתם מחסלים את המערכת, לא ברכות, אלא בקשיחות וזה לא טוב.

יולי תמיר: כי לא יכולים לשכור אף אחות כשלא יודעים עד מתי היא תוכל לעבוד.

חיים אורון: אדוני היושב-ראש, עכשיו שמעת - הכסף הזה מספיק עד אוקטובר.

חיים אורון: אוקטובר זה אפילו לא סוף שנת התקציב.

יעקב ליצמן: עוד לפני אוקטובר אנחנו הולכים לקיים דיון על זה.

יעקב ליצמן: כבר הודעתי לאוצר שאני הולך לקיים דיון רציני בנושא, וזה יהיה לפני אוקטובר.

יולי תמיר: לאור החישוב הזה, כמה תעלה שמירת המערכת של העסקת האחיות כמו שהיא היום.

יולי תמיר: אם 4.2 מיליון מספיקים עד אוקטובר, אתם יכולים לחשב כמה זה יעלה בחישוב שנתי.

ראובן קוגן: במונחים שנתיים, השירות הזה יעלה 65-70 מיליון שקל.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - אין הפנייה אושרה.

יעקב ליצמן: פנייה מס' 291 אושרה.

יעקב ליצמן: פנייה 301

יעקב ליצמן: פנייה מס' 301 - עדכון מחיר יום אשפוז.

ראובן קוגן: הפנייה הזאת נועדה לעדכן את התקציבים של בתי החולים הכלליים, הממשלתיים והעירוניים בהתאם למחיר יום האשפוז הממוצע שנקבע לשנת 2005.

ראובן קוגן: התקציבים מעודכנים בהתאם למחירים החדשים.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - 1 הפנייה אושרה.

יעקב ליצמן: פנייה מס' 301 אושרה.

יעקב ליצמן: פנייה 293, 294

ערן פולק: זאת פנייה שנועדה להעברה של 83 מיליון שקל לרשויות המקומיות, 75 מיליון במסגרת סיכום שר האוצר מסוף שנת 2004 לתקציב 2005 - תגבור מענקי איזון, ו-8 מיליון שקל לעיריית ירושלים.

קריאה: מענקי איזון יש לו כל הזמן.

יעקב ליצמן: נוסחת השר.

ניסן סלומינסקי: בתוך הנוסחה יש אלמנט אחד מרכזי שהוא לא ידוע - רדיוס הקירבה לשר.

יעקב ליצמן: לפי קריטריונים של השר.

ניסן סלומינסקי: זה שמעתי, רדיוס הקירבה לשר.

רוני בריזון: זהו שר שכולו פז.

יעקב ליצמן: מה זה עוטף ירושלים?

ערן פולק: בפנייה יש עוד 8 מיליון שקל העברה לעיריית ירושלים.

ערן פולק: היתה החלטת ממשלה לסייע לעירייה בפעילויות שנובעות מכביש עוטף ירושלים.

יעקב ליצמן: למה זה שייך לעיריית ירושלים?

יעקב ליצמן: זה שייך למשרד הביטחון.

ערן פולק: לעיריית ירושלים נגרמות כל מיני הוצאות כתוצאה מהעוטף - הוצאות מוניציפליות שקשורות לתברואה, לגביית ארנונה.

יעקב ליצמן: מה זה שייך לעוטף ירושלים?

יעקב ליצמן: אולי תסביר לנו את זה בפעם אחרת.

אברהם-בייגה שוחט: למה לא לתת את הכסף?

יעקב ליצמן: אני לא מבין מה זה.

אברהם-בייגה שוחט: יש גדר.

אברהם-בייגה שוחט: אם צריך להסיע 3,000 תלמידים - -

יעקב ליצמן: מה זה שייך לארנונה?

יעקב ליצמן: למה הארנונה שייכת לגדר הזה?

ניסן סלומינסקי: נציג האוצר הסביר אחרת ממך, הוא לא הסביר על הסעת תלמידים.

אברהם-בייגה שוחט: למה עניין הגדר שייך לעירייה?

אברהם-בייגה שוחט: זה שייך למשרד הביטחון.

יולי תמיר: זה לא העלויות לגדר.

יולי תמיר: מדובר על עלויות העירייה בגין עוטף ירושלים.

יעקב ליצמן: העירייה בונה גדר?

יעקב ליצמן: למה עוטף ירושלים שייך לעירייה?

יעקב ליצמן: ערן, תסביר.

ערן פולק: בתוך נושא עוטף ירושלים, עיריית ירושלים נאלצת להוציא הוצאות נוספות בעיקר בנושאים של תברואה - -

אברהם-בייגה שוחט: אדוני היושב-ראש, אני לא מבין למה זה לא ברור.

אברהם-בייגה שוחט: יש 55,000 אזרחי ירושלים שנמצאים מעבר לגדר, על פי איך שנבנתה הגדר.

אברהם-בייגה שוחט: על זה גם היה סקנדל, ואמרו שאריק מחלק את ירושלים.

אברהם-בייגה שוחט: 55,000 איש האלה הם אזרחי מדינת ישראל, בעלי תעודות זהות כחולות, הם צריכים לקבל שירותים מהעירייה - למשל, יש להסיע 3,000 תלמידים מרחק רב כדי להגיע לבית ספר, כאשר קודם הם פשוט היו עוברים את הכביש וברגע שבנו את החומה צריך להסיע אותם.

אברהם-בייגה שוחט: אז יש הוצאות הסעה.

ניסן סלומינסקי: 8 מיליון לא מכסים אפילו אלפית מכל מה שאמרת.

אברהם-בייגה שוחט: אני לא יודע פרטים אבל התעוררה בעיה, רוצים לתת כסף לעירייה כדי שיוכלו לתת שירות לאזרחים.

אברהם-בייגה שוחט: אני לא מבין למה להקשות על זה.

ניסן סלומינסקי: כי לא יכול שה-8 מיליון האלה הולכים למה שאמרת כי לזה צריך הרבה יותר.

אברהם-בייגה שוחט: אז יכול להיות שצריך לתת 100 מיליון, אז מבקשים לתת 8 מיליון.

אברהם-בייגה שוחט: אתה לא יכול לאשר בינתיים את ה-8 מיליון?

ניסן סלומינסקי: לא, שיבואו להסביר על מה זה כי להערכתי זה לא הולך לדברים שאמרת.

ניסן סלומינסקי: אם יגידו שצריך הסעה - מקובל, צריך ניקוי אשפה - מקובל.

ניסן סלומינסקי: להערכתי זה לא לזה.

יעקב ליצמן: בייגה, אני לא מבין את הפנייה הזאת.

אברהם-בייגה שוחט: אתה לא מבין שאם יש גדר וצריך לטפל בתושבים, זה עולה כסף.

ניסן סלומינסקי: נדחה את ההצבעה עד שיבואו להסביר.

אברהם-בייגה שוחט: לדעתי זאת שרירות לב.

אברהם-בייגה שוחט: ראיתי איך מיהרת קודם עם ה-300 מיליון בגין ההתנתקות, אישרת בלי שהסבירו, בלי לשאול מה זה.

אברהם-בייגה שוחט: אני רציתי לשמוע הסבר.

אברהם-בייגה שוחט: יש לי דעה, אני רוצה את ההתנתקות, אבל רציתי לשמוע הסבר.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - 4 נגד - 5 הפנייה אושרה.

יעקב ליצמן: פנייה מס' 293, 294 אושרה.

יעקב ליצמן: פנייה 293, 294 לא אושרה.

יעקב ליצמן: אני מבקש רוויזיה.

בנימין אלון: אמרתם שאחרי ההתנתקות יש בחירות, תלכו לבחירות.

יולי תמיר: אבל לא על חשבון רשויות חלשות.

בנימין אלון: אני לא בממשלה, אני לא בקואליציה אני לא צריך להצביע בעד.